Publication: Magyar Közlöny
Issue: MK-1999-71 (Year: 1999, Number: 71)
Era: 1990-2004
Section: a 34/1999. (VIII. 13.) EüM rendelethez
Paragraph Index: 202

b) Alapvető gyakorlati ismeretek: A fogtechnikus legyen képes — részleges és teljes kivehető protéziseket készíteni, — anatómiai, funkciós és antagonista mintát készíteni, — egyéni kanalat készíteni, — részleges és teljes harapási sablont készíteni, — kapcsot tervezni és kapcsot hajlítani, — középértékű artikulátorban részleges és teljes próbafogsort készíteni, a rágófelszíneket gnathológiai elvek szerint kialakítani, — a próbafogsorokat véglegesen elkészíteni küvettába préselve, öntőakriláttal vagy injektálási módszerrel, — immediát protézist készíteni, — rögzített pótlásokat készíteni, — szekciós mintát készíteni, és mintákat középértékű artikulátorban rögzíteni, — öntött szóló, horgony, teleszkópkoronákat készíteni (nemes- vagy nemesfém mentes ötvözetből), — homlokzatos, gyökércsapos és részleges koronákat készíteni (nemes- vagy nemesfém mentes ötvözetből), leplezéssel vagy leplezés nélkül, — teli-kerámia és Jacket koronákat, valamint műanyag koronákat készíteni, 1999/71. szám — öntött hidat készíteni (nemes- vagy nemesfém mentes ötvözetből, leplezés nélkül vagy leplezéssel), — inlay-t készíteni, — mintára öntött fémlemezt készíteni paralelométer segítségével, — kombinált munkát készíteni finommechanikai rögzítő rendszerekkel, — javításokat végezni, ezen belül: = törésjavítást, = kihúzott fog és protézisből kitörött fog pótlását, = kapocspótlást, = alábélelést, — helyreállító, restauratív protetikai eszközöket készíteni, ezen belül: = arc-, fül-, szem-, orrprotéziseket, = obturátoros protézist, — kivehető és rögzített fogszabályozó eszközöket készíteni, — munkáját szakmai és etikai normák szerint végezni, ismereteit önképzéssel, továbbképzéseken bővíteni. IV. A szakképesítés vizsgáztatási követelményei IV/1. A szakmai vizsga részei A szakmai vizsga írásbeli, gyakorlati és szóbeli vizsgarészekből áll. IV/2. A vizsgarészek tantárgyai és időtartama

Source: https://magyarkozlony.hu/hivatalos-lapok/0bb30f650f707a1bbd81a9b6a23a466fe3f6f0cb/dokumentumok/1306f59a2296ea68bd4430198c5a26fda3b9f043/letoltes